Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Victoria Chivite Navascués andreak aurkeztutako gaurkotasun handiko galdera, Altsasuko gazteei buruzko epaiarekiko desadostasuna erakuste aldera heldu den larunbatean, ekainak 16, eginteko den manifestaziora joateko erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioaren eledun María Chivite Navascués andreak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak ekainaren 14ko Osoko Bilkuran ahoz erantzuteko.

Nafarroako Gobernuak erabaki du ekainaren 16an, larunbatez, eginen den manifestaziora joatea, Altsasuko gazteei buruzko epaiarekiko desadostasuna erakusteko.

Lehendakariaren ustez, manifestazio horretan Nafarroako Gobernuak nafar guztiak ordezkatzen dituen erakunde gisa parte hartzeak lagundu egiten al du bizikidetasun-giroa sortzen?

Iruñean, 2018ko ekainaren 8an

Foru parlamentaria: María Chivite Navascués